b'\n_START_ARTICLE_\nBari (pokrajina)\n_START_SECTION_\nZgodovinske zanimivosti\n_START_PARAGRAPH_\nDana\xc5\xa1nja pokrajina je v ve\xc4\x8d ali manj nespremenjenem obsegu nosila v teku stoletij ime Terra di Bari in je pripadala razli\xc4\x8dnim oblastem. Po padcu rimskega cesarstva so si jo lastili Langobardi in Bizantinci. Med leti 847 in 871 je bila berberski emirat, nato so se zanjo borili spet Bizantinci, Arabci in Bene\xc4\x8dani. Leta 1018, \xc4\x8deprav je pokrajina uradno bila bizantinska (katepanat), je proglasila neodvisnost, a \xc5\xbee leta 1071 so jo zasedli Normani. Ko je Normansko kraljestvo pre\xc5\xa1lo v Sveto rimsko cesarstvo (1198), je bila Terra di Bari del Sicilskega kraljestva, ki je pa kmalu (1282) pre\xc5\xa1lo pod Neapeljsko kraljestvo in pozneje Kraljestvo dveh Sicilij, vse do zedinjenja Italije, ko je postala pokrajina Kraljevine Italije. Danes je zgodovinsko ime Terra di Bari, ki pomeni dobesedno ozemlje mesta Bari, le tr\xc5\xbena znamka bodo\xc4\x8dega velemesta Bari.'